דן סאבאג'

דניאל קינן "דן" סבאג (באנגלית: Daniel Keenan "Dan" Savage, נולד ב-7 באוקטובר 1964) הוא עיתונאי, פרשן, סופר ופעיל זכויות להט"ב אמריקאי. 

זוכה פרס למדא לספרות.

ביוגרפיה 
נולד בשנת 1964 בשיקגו, אילינוי להורים קתולים ממוצא גרמני ואירי, כשלישי מבין ארבעה ילדים. למד תיאטרון והיסטוריה באוניברסיטת אילינוי באורבנה-שמפיין. בשנים 1988–1990 חי בברלין המערבית. משם עבר למדיסון, ויסקונסין ובשנים שלאחר מכן החל לעסוק בתיאטרון. כשעבר לסיאטל (שם הוא חי כיום) החל לעבוד גם בעיתונאות והחל לפרסם טורים בנושאי זכויות להט"ב.

בשנת 2005 התחתן עם בן זוגו בוונקובר שבקנדה. יש להם בן אחד מאומץ.

בשנת 2010, בעקבות התאבדות של נער להט"בי שסבל מהתעללות, הקים סאבאג' את האתר It Gets Better שמטרתו למנוע התאבדות בקרב בני נוער להט"בים. נכון לנובמבר 2013, בפרויקט הצטברו יותר מ -50,000 עדויות שנוצרו על ידי המשתמשים וכבר נצפו מעל ל-50 מיליון פעמים. על פרויקט זה קיבל בשנת 2011 פרס ובי.

בשנת 2022 היה שותף לכתיבת התסריט של סרט הדרמה-ביוגרפי "Spoiler Alert" בבימויו של מייקל שואוולטר (אנ') המבוסס על ספר הזיכרונות מ-2017 'Spoiler Alert: The Hero Dies' מאת מייקל אוסיילו .

הוא בין מארגני פסטיבל HUMP! ומנהל את טקס הסגירה שלו.

סאבאג' בעל דעות ליברליות, ואף ליברטריאניות. באוקטובר 2002 תמך במלחמת עיראק, אך שינה את דעתו כמספר חודשים לאחר מכן.

במהלך השנים כתב כארבעה ספרים.

קישורים חיצוניים 

 

 

עיתונאים להט"בים אמריקאים
להט"בים אמריקאים
פעילים למען זכויות להט"ב בארצות הברית
אמריקאים ממוצא אירי
אתאיסטים אמריקאים
אמריקאים ממוצא גרמני
בוגרי אוניברסיטת אילינוי באורבנה-שמפיין
אמריקאים שנולדו ב-1964